pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2562 ระหว่างวันที่ 22 – 28 กุมภาพันธ์ 2562 พบการกระทำผิด จำนวน 527 คดี คิดเป็นเงินค่าปรับ 6.47 ล้านบาท
วันศุกร์ที่ 1 มีนาคม 2562
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 22 – 28 กุมภาพันธ์ 2562 พบการกระทําผิด จํานวน 527 คดี คิดเป็นเงินค่าปรับ 6.47 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายณัฐกร อุเทนสุต ผู้อํานวยการสํานักแผนภาษี ในฐานะรองโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 22 – 28 กุมภาพันธ์ 2562) พบว่ามีการกระทําผิด จํานวน 527 คดี คิดเป็นเงินค่าปรับ 6.47 ล้านบาท โดยแยกเป็น
- สุรา จํานวน 313 คดี คิดเป็นเงินค่าปรับ 2.36 ล้านบาท
- ยาสูบ จํานวน 133 คดี คิดเป็นเงินค่าปรับ 2.25 ล้านบาท
- ไพ่ จํานวน 10 คดี คิดเป็นเงินค่าปรับ 0.15 ล้านบาท
- น้ํามันและผลิตภัณฑ์น้ํามัน จํานวน 28 คดี คิดเป็นเงินค่าปรับ 0.42 ล้านบาท
- น้ําหอม จํานวน 6 คดี คิดเป็นเงินค่าปรับ 0.10 ล้านบาท
- รถจักรยานยนต์ จํานวน 23 คดี คิดเป็นเงินค่าปรับ จํานวน 0.43 ล้านบาท
- สินค้าอื่น ๆ จํานวน 14 คดี รวมเป็นเงินค่าปรับ 0.76 ล้านบาท
โดยมีของกลางแยกเป็นน้ําสุรา จํานวน 1,911.695 ลิตร ยาสูบ จํานวน 16,531 ซอง ไพ่ จํานวน 641 สํารับ น้ํามันและผลิตภัณฑ์น้ํามัน จํานวน 17,046.000 ลิตร น้ําหอม จํานวน 290 ขวด รถจักรยานยนต์ จํานวน 27 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-พม. ร่วมเปิดตัวสื่อรณรงค์การต่อต้านการค้ามนุษย์ ในรูปแบบโปสเตอร์ ชุด "คุณเห็นฉันไหม" Can You See Me?
วันอังคารที่ 1 สิงหาคม 2560
พม. ร่วมเปิดตัวสื่อรณรงค์การต่อต้านการค้ามนุษย์ ในรูปแบบโปสเตอร์ ชุด "คุณเห็นฉันไหม" Can You See Me?
พม. ร่วมเปิดตัวสื่อรณรงค์การต่อต้านการค้ามนุษย์ ในรูปแบบโปสเตอร์ ชุด "คุณเห็นฉันไหม" Can You See Me?
วันนี้ (31 ก.ค.60) เวลา 15.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)ร่วมกล่าวแสดงความยินดีในงานเปิดตัวสื่อรณรงค์การต่อต้านการค้ามนุษย์ ในรูปแบบโปสเตอร์ ชุด "คุณเห็นฉันไหม" Can You See Me? ซึ่งเป็นโครงการความร่วมมือระหว่าง สํานักนายกรัฐมนตรี กระทรวงคมนาคม มูลนิธิ A21 และกระทรวงการพัฒนาสังคมและความมั่นคงของมนุษย์ (พม.) ในการผลิตสื่อรณรงค์ดังกล่าว ณ โซน Eden ชั้น 3 ศูนย์การค้าเซ็นทรัลเวิลด์ กรุงเทพฯ
นายไมตรีกล่าวว่า การผลิตโปสเตอร์ Can You See Me? เป็นการทํางานเชิงป้องกัน ภายใต้ 3 สร้าง คือ 1) การสร้างความรับรู้และตระหนักของประชาชน( Public Awareness Raising ) 2) การสร้างความร่วมมือ ที่รัฐทํางานร่วมกับเอกชน ภายใต้นโยบายประชารัฐ ( Public Private Partnership Cooperation) เพื่อสื่อสารให้ประชาชนได้ตระหนัก ถึงความร้ายแรงของปัญหาการค้ามนุษย์ และกระตุ้นให้ ประชาชนที่พบเห็นเหตุการณ์ไม่ยอมนิ่งเฉย และมีส่วนร่วมด้วยการ โทรสายด่วน 1300 ศูนย์ช่วยเหลือสังคม ของกระทรวง พม. เพื่อแจ้งเบาะแสและเข้าช่วยเหลือ ซึ่งเป็นช่องทางสร้างช่องทางการสื่อสารระหว่างรัฐกับประชาชน และ 3) การสร้างภูมิคุ้มกันทางสังคม (Social Immunity) เมื่อรู้ปัญหาแล้วต้องป้องกัน ตัวเอง สร้างภูมิคุ้มกันให้ตนเองและครอบครัว ถ้าครอบครัวเข้มแข็ง
"นอกจากนี้ ขอขอบคุณหน่วยงานที่มีส่วนร่วม ได้แก่ กระทรวงคมนาคม และมูลนิธิ A21 ต่อความสําเร็จของ Can You See Me ? และขอเน้นย้ําว่า กระทรวง พม. ยินดีสนับสนุนทุกองค์กร ทุกภาคส่วนในการทํางานทุกมิติ เพื่อป้องกันและแก้ไขปัญหาการค้ามนุษย์”นายไมตรีกล่าวในตอนท้าย
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมเปิดศูนย์ “Huawei OpenLab Bangkok”
วันจันทร์ที่ 5 มิถุนายน 2560
รมว.กระทรวงดิจิทัลฯ ร่วมเปิดศูนย์ “Huawei OpenLab Bangkok”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมพิธีเปิดศูนย์หัวเว่ย โอเพนแล็ป แบงค์กอก (Huawei OpenLab Bangkok) ซึ่งเป็นศูนย์ความร่วมมือและพัฒนาดิจิทัล (Digitalization Co-innovation Center) ที่จัดตั้งขึ้นเป็นแห่งแรกในประเทศไทยและภูมิภาคเอเชียตะวันออกเฉียงใต้ รวมทั้งเป็นศูนย์ฯ ที่ใหญ่ที่สุดในโลกของบริษัท หัวเว่ย เทคโนโลยี (ประเทศไทย) จํากัด โดยศูนย์ฯ ดังกล่าวจะเป็นแล็ปเพื่อการพัฒนาเทคโนโลยีรูปแบบใหม่ตามความต้องการของผู้ใช้งานหลักและมีแพลตฟอร์มพื้นฐานเพื่อให้พันธมิตรคู่ค้าต่างๆ รวมไปถึง Startup และนักเรียน นักศึกษา มาพัฒนาโซลูชั่นร่วมกันตามหลักมาตรฐานสากล ทั้งนี้ ดร.สมคิด จาตุศรีพิทักษ์ รองนายกรัฐมนตรี ให้เกียรติเป็นประธานในพิธีเปิดศูนย์ฯ เมื่อวันที่ 1 มิถุนายน 2560 ณ ชั้น 34 อาคารจีทาวเวอร์ ถนนรัชดาภิเษก กรุงเทพฯ
************************
รัฐบาลไทย-ข่าวทำเนียบรัฐบาล-ผู้จัดตั้งโรงทาน หรือผู้มีความตั้งใจบริจาคสิ่งของช่วยเหลือประชาชน มีแนวทางในการป้องกันการแพร่ระบาดของเชื้อไวรัสโควิด-19 อย่างไร ??
วันพุธที่ 22 เมษายน 2563
ผู้จัดตั้งโรงทาน หรือผู้มีความตั้งใจบริจาคสิ่งของช่วยเหลือประชาชน มีแนวทางในการป้องกันการแพร่ระบาดของเชื้อไวรัสโควิด-19 อย่างไร ??
ผู้จัดตั้งโรงทาน มีแนวทางในการป้องกันไวรัสโควิด-19 อย่างไร ?
Q : ผู้จัดตั้งโรงทาน หรือผู้มีความตั้งใจบริจาคสิ่งของช่วยเหลือประชาชน มีแนวทางในการป้องกันการแพร่ระบาดของเชื้อไวรัสโควิด-19 อย่างไร ??
A : 1.ผู้จัดตั้งโรงทาน ต้องควบคุมดูแลโรงทานให้เป็นไปตามคําแนะนําด้านสุขอนามัย จัดระเบียบการแจกอาหาร กําหนดระยะห่างระหว่างบุคคลอย่างน้อย 1 เมตร และงดจัดพื้นที่นั่งรับประทานอาหาร
2.ผู้สัมผัสอาหาร ต้องแต่งกายให้สะอาด สวมหน้ากากอนามัย
3.ผู้ใช้บริการโรงทาน หรือผู้ที่มารับการบริจาค ควรสวมหน้ากากอนามัย และเว้นระยะห่างจากผู้แจกอาหารและผู้อื่น อย่างน้อย 1 เมตร และหมั่นดูแลความสะอาดทั้งก่อนและหลังใช้บริการ
รัฐบาลไทย-ข่าวทำเนียบรัฐบาล-กรมศุลกากรจัดงานวันคล้ายวันสถาปนากรมศุลกากรครบรอบ 143 ปี
วันอังคารที่ 4 กรกฎาคม 2560
กรมศุลกากรจัดงานวันคล้ายวันสถาปนากรมศุลกากรครบรอบ 143 ปี
อธิบดีกรมศุลกากร เป็นประธานในพิธีทางศาสนาและกิจกรรมวันคล้ายวันสถาปนากรมศุลกากรครบรอบ 143 ปี พร้อมมอบเครื่องราชอิสริยาภรณ์ รางวัลเชิดชูเกียรติแก่คนดีศรีศุลกากร
วันนี้ (วันอังคารที่ 4 กรกฎาคม 2560) เวลา 07.00น. - 12.00 น. ณ บริเวณห้องโถง อาคาร 1 กรมศุลกากร นายกุลิศ สมบัติศิริ อธิบดีกรมศุลกากร เป็นประธานในพิธีทางศาสนาและกิจกรรมวันคล้ายวันสถาปนากรมศุลกากรครบรอบ 143 ปี พร้อมมอบเครื่องราชอิสริยาภรณ์ รางวัลเชิดชูเกียรติแก่คนดีศรีศุลกากร ประพฤติปฏิบัติตนชอบด้วยความซื่อสัตย์สุจริตของกรมศุลกากร ประจําปี 2560 และข้าราชการผู้มีผลงานดี ตลอดจนมอบทุนการศึกษาแก่บุตรธิดาข้าราชการและลูกจ้างกรมศุลกากร
นายกุลิศ สมบัติศิริ กล่าวว่า เนื่องในวันที่ 4 กรกฎาคม 2560 ซึ่งเป็นวันคล้ายวันสถาปนากรมศุลกากร ซึ่งปีนี้กรมศุลกากรครบรอบ 143 ปี ในการนี้กรมศุลกากรได้จัดพิธีการทางศาสนา ถวายภัตตาหารเช้าแด่คณะสงฆ์ สักการะสิ่งศักดิ์สิทธิ์ประจํากรมศุลกากร เจริญพระพุทธมนต์ ถวายเครื่องสังฆทาน จากนั้นจัดพิธีมอบเครื่องราชอิสริยาภรณ์ รางวัลเชิดชูเกียรติแก่คนดีศรีศุลกากร ผู้มีผลงานดีของกรมศุลกากร ผู้ประพฤติปฏิบัติตนชอบด้วยความซื่อสัตย์สุจริตของกรมศุลกากร ประจําปี 2560 และข้าราชการพลเรือนดีเด่นของกรมศุลกากร ประจําปี 2559 ตลอดจนมอบทุนการศึกษาแก่บุตรธิดาข้าราชการและลูกจ้างกรมศุลกากร นอกจากนี้ได้มีการจัดแสดงผลงานของกรมศุลกากร โดยได้รับเกียรติจากแขกผู้มีเกียรติเข้าร่วมแสดงความยินดีกับกรมศุลกากรเป็นจํานวนมาก
ตลอดระยะเวลาที่ผ่านมากรมศุลกากรมุ่งมั่นพัฒนาการทํางานอย่างต่อเนื่องไม่หยุดยั้งเพื่อพัฒนาเศรษฐกิจไทยและเศรษฐกิจโลก อํานวยความสะดวกทางการค้า ปกป้องสังคม ดังวิสัยทัศน์กรมศุลกากรที่ว่า “องค์กรที่มุ่งมั่นให้บริการศุลกากรเป็นเลิศ เพื่อการพัฒนาที่ยั่งยืนของเศรษฐกิจไทยและเชื่อมโยงการค้าโลก”
รัฐบาลไทย-ข่าวทำเนียบรัฐบาล-ทส. เปิดเส้นทางศึกษาธรรมชาติ 200 ปี ไทย – สหรัฐอเมริกา
วันจันทร์ที่ 11 กุมภาพันธ์ 2562
ทส. เปิดเส้นทางศึกษาธรรมชาติ 200 ปี ไทย – สหรัฐอเมริกา
กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืช จัดกิจกรรมก้าวใหม่แห่งความร่วมมือไทย – สหรัฐอเมริกา เพื่อการอนุรักษ์ทรัพยากรธรรมชาติและสิ่งแวดล้อมอย่างยั่งยืน
ทส. เปิดเส้นทางศึกษาธรรมชาติ 200 ปี ไทย – สหรัฐอเมริกา
เมื่อวันที่ 9 ก.พ.62เวลา 10.00 น. กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืช จัดกิจกรรมก้าวใหม่แห่งความร่วมมือไทย – สหรัฐอเมริกา เพื่อการอนุรักษ์ทรัพยากรธรรมชาติและสิ่งแวดล้อมอย่างยั่งยืน โดยเป็นความร่วมมือระหว่างมูลนิธิอมตะ กับ กรมอุทยานแห่งชาติ สัตว์ป่า และพันธุ์พืช และองค์กร International Conservation Caucus Foundation (ICCF) ประเทศสหรัฐอเมริกา เพื่อยกระดับการบริหารจัดการอุทยานแห่งชาติ ต่าง ๆ ทั้งในประเทศไทยและภูมิภาคอาเซียน สู่มาตรฐานสากล ซึ่งมีอุทยานแห่งชาติเขาใหญ่เป็นอุทยานฯ นําร่อง โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการจัดกิจกรรมฯ พร้อมด้วย นายปีเตอร์ เฮย์มอนด์ อุปฑูตรักษาการแทนเอกอัครราชฑูตสหรัฐอเมริกา ประจําประเทศไทย นายณัฐพงศ์ ศิริชนะ ผู้ว่าราชการจังหวัดนครนายก นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช และนายวิกรม กรมดิษฐ์ ประธานมูลนิธิอมตะ ณ อุทยานแห่งชาติเขาใหญ่
โอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ร่วมปักธงชาติพร้อมกับนายปีเตอร์ เฮย์มอนด์ อุปฑูตรักษาการแทนเอกอัครราชฑูตสหรัฐอเมริกา ประจําประเทศไทย เพื่อเปิดเส้นทางศึกษาธรรมชาติ 200 ปี ความสัมพันธ์ – สหรัฐอเมริกา อย่างเป็นทางการ และได้ร่วมเดินศึกษาเส้นทางธรรมชาติ ซึ่งอยู่บริเวณรอบอ่างเก็บน้ําสายศร มีระยะทาง 2.3 กิโลเมตร ทั้งนี้ เส้นทางดังกล่าวเป็นเส้นทางนําร่องและพัฒนาให้เป็นเส้นทางที่ระลึกในโอกาสเฉลิมฉลองความสัมพันธ์อันยาวนานของไทยกับสหรัฐอเมริกา
หลังจากนั้น ในช่วงบ่ายได้ร่วมเป็นสักขีพยานในพิธีลงนามบันทึกข้อตกลงว่าด้วยความร่วมมือเพื่อการอนุรักษ์ทรัพยากรธรรมชาติในพื้นที่ป่าอนุรักษ์ ระหว่าง กรมอุทยานแห่งชาติ สัตว์ป่า และพันธุ์พืช กับ มูลนิธิอมตะ และร่วมเสวนาในหัวข้อ “ก้าวใหม่ของความร่วมมือไทย – สหรัฐอเมริกา ด้านทรัพยากรธรรมชาติและสิ่งแวดล้อม” ร่วมกับ นายปีเตอร์ เฮย์มอนด์ พร้อมด้วยผู้แทนจาก ICCF และนายวิกรม กรมดิษฐ์ ประธานมูลนิธิอมตะ โดยมี นายสุทธิชัย หยุ่น เป็นผู้ดําเนินการเสวนา ณ ห้องประชุมศูนย์บริการนักท่องเที่ยว อุทยานแห่งชาติเขาใหญ่
อนึ่ง ประเทศไทยกับสหรัฐอเมริกา มีความสัมพันธ์ฉันท์มิตรต่อกันอย่างยาวนาน โดยมีความร่วมมือในหลายมิติ โดยเฉพาะอย่างยิ่งด้านสิ่งแวดล้อม ได้มีการดําเนินโครงการอุทยานพี่อุทยานน้อง ร่วมแบ่งปันทรัพยากรและองค์ความรู้ (Sister Parks Arrangement for Resources and Knowledge Sharing ; SPARK Project) โดยทางมูลนิธิอมตะ ได้ให้การสนับสนุนและทํางานประสานกับผู้เชี่ยวชาญอาสาด้านต่าง ๆ ทั้งจากประเทศไทยและต่างประเทศ มาร่วมให้คําแนะนําและวางแผน ปรับปรุงระบบการบริหารจัดการของอุทยานแห่งชาติเขาใหญ่ รวมถึงบริหารจัดการนักท่องเที่ยว และการจัดการด้านอื่น ๆ เพื่อยกระดับสู่มาตรฐานสากลต่อไป
รัฐบาลไทย-ข่าวทำเนียบรัฐบาล-สทอภ. ชี้แจงกรณีการจัดซื้อดาวเทียม ในโครงการระบบดาวเทียมสำรวจ เพื่อการพัฒนา หรือ ธีออส-2
วันอังคารที่ 2 ตุลาคม 2561
สทอภ. ชี้แจงกรณีการจัดซื้อดาวเทียม ในโครงการระบบดาวเทียมสํารวจ เพื่อการพัฒนา หรือ ธีออส-2
สทอภ. ชี้แจงกรณีการจัดซื้อดาวเทียม ในโครงการระบบดาวเทียมสํารวจ เพื่อการพัฒนา หรือ ธีออส-2
เมื่อวันที่ 24 กันยายน 2561 นายอานนท์ สนิทวงศ์ ณ อยุธยา ผู้อํานวยการสํานักงานพัฒนาเทคโนโลยีอวกาศและภูมิสารสนเทศ สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) (สทอภ.) กระทรวงวิทยาศาสตร์และเทคโนโลยี ชี้แจงประเด็นการจัดซื้อดาวเทียม ตามที่นายมานะ นิมิตรมงคล เลขาธิการองค์กรต่อต้านคอร์รัปชั่น (ประเทศไทย) โพสต์ข้อความทางเฟซบุ๊ค แสดงความเห็นทวงถามกรณีการซื้อดาวเทียม โดยระบุว่า 1. คณะกรรมการศึกษาปัญหาจัดซื้อดาวเทียม ได้ดําเนินการครบกําหนด 30 วันแล้ว แต่ยังไม่ชี้แจงว่าได้ข้อสรุปอย่างไร 2. คณะกรรมการป้องกันการทุจริตฯ กระทรวงการคลัง ได้ใช้อํานาจตาม พ.ร.บ. จัดซื้อจัดจ้างฯ พิจารณาเรื่องนี้หรือไม่ 3. มีข้อมูลที่ยืนยันได้ว่า รัฐบาลจ่ายค่าดาวเทียมไปแล้ว 1,035 ล้านบาท หลังลงนามที่ปารีส และจ่ายอีก 300 กว่าล้านบาท หลังวันที่ 21 ก.ค.61 ข้อมูลดังกล่าวจริงหรือไม่
กระทรวงวิทยาศาสตร์และเทคโนโลยี โดยสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) ขอเรียนชี้แจง ดังนี้ :
• คณะกรรมการพิจารณาการดําเนินการจัดหาโครงการระบบดาวเทียมสํารวจเพื่อการพัฒนา หรือ ธีออส-2 ที่แต่งตั้งโดยรัฐมนตรีว่าการกระทรวงวิทยาศาสตร์และเทคโนโลยี ได้ส่งรายงานอย่างเป็นทางการแล้ว ซึ่งรัฐมนตรีฯ จะได้หารือกับผู้บริหารขององค์กรต่อต้านคอรัปชั่น (ประเทศไทย) เพื่อแถลงข้อเท็จจริงต่อไป
• กรมบัญชีกลาง กระทรวงการคลัง ในฐานะฝ่ายเลขานุการคณะกรรมการความร่วมมือป้องกันการทุจริต ได้มีหนังสือมายัง สทอภ. ขอให้ชี้แจงข้อสังเกตของผู้สังเกตการณ์ตามรายงานผลการสังเกตการณ์ (Nontification Report) ต่อกรมบัญชีกลาง ซึ่ง สทอภ. ได้ชี้แจงไปแล้วในเบื้องต้น และจะได้มีการชี้แจงเพิ่มเติมในรายละเอียดต่อไป
• สทอภ. ได้ลงนามในสัญญาจ้างกับบริษัท Airbus Defence and Space SAS จํากัด ตั้งแต่เมื่อวันที่ 15 มิถุนายน 2561 และมีการจ่ายเงินไปแล้ว 2 งวด ตามระยะเวลาการจ่ายเงิน หรือ Term of Payment ที่กําหนดไว้ในสัญญาจ้าง ส่วนการจ่ายเงินในงวดต่อไปจะต้องรอให้งวดงานจํานวน 5 งวดงานแล้วเสร็จครบถ้วน จึงจะจ่ายได้ตามกําหนดของระยะเวลาการจ่ายเงินที่ระบุไว้ในสัญญาจ้าง
--------------------------
รัฐบาลไทย-ข่าวทำเนียบรัฐบาล-กรุงไทยให้บริการ QR Code ร้านค้าในตลาดคลองผดุงกรุงเกษม
วันอังคารที่ 3 ตุลาคม 2560
กรุงไทยให้บริการ QR Code ร้านค้าในตลาดคลองผดุงกรุงเกษม
ธ.กรุงไทยได้บริการ KRUNGTHAI QR Code แก่ร้านค้าในงานตลาดคลองผดุงกรุงเกษม  “ประชารัฐรวมพล สินค้าชุมชนร่วมใจ”  เ ซึ่งมีร้านค้าจํานวน 450 แห่งมาจําหน่ายสินค้า ระหว่างวันที่ 3-24 ตุลาคม 2560
นายลือชัย ชัยปริญญา รองกรรมการผู้จัดการใหญ่ สายงานเครือข่ายธุรกิจขนาดเล็กและรายย่อย ธนาคารกรุงไทย เปิดเผยว่า ธนาคารได้ให้บริการ KRUNGTHAI QR Code แก่ร้านค้าในงานตลาดคลองผดุงกรุงเกษม “ประชารัฐรวมพล สินค้าชุมชนร่วมใจ” ซึ่งกระทรวงพาณิชย์ร่วมกับกองทุนหมู่บ้านและชุมชนจัดขึ้น เพื่อส่งเสริมการใช้สินค้าชุมชน และสร้างความเข้มแข็งให้กับเศรษฐกิจฐานรากของประเทศ ซึ่งมีร้านค้าจํานวน 450 แห่งมาจําหน่ายสินค้า ระหว่างวันที่ 3-24 ตุลาคม 2560
“ธนาคารกรุงไทยให้ความสําคัญกับการสนับสนุนนโยบาย National e-Payment ของรัฐบาล โดยเฉพาะการส่งเสริมสังคมไร้เงินสด ซึ่งธนาคารมีความภูมิใจที่มีส่วนทําให้การค้าขายในตลาดคลองผดุงกรุงเกษม มีความคล่องตัว สะดวกสบายและปลอดภัยมากยิ่งขึ้น ด้วยเทคโนโลยีการชําระเงินผ่าน KRUNGTHAI QR Code และแอปพลิเคชั่นเป๋าตุงสําหรับร้านค้า โดยเป็นธนาคารแห่งแรกและแห่งเดียวที่ให้บริการชําระเงินด้วยระบบ QR Code ที่ตลาดแห่งนี้”
ที่ผ่านมาธนาคารได้ติดตั้ง KRUNGTHAI QR Code ให้กับร้านค้าต่างๆ ที่ศูนย์อาหารทําเนียบรัฐบาล ศูนย์อาหารและสันทนาการ กระทรวงการคลัง ห้องอาหารของธนาคารพัฒนาวิสาหกิจขนาดกลางและขนาดย่อมแห่งประเทศไทย และ ตลาด อ.ต.ก. รวมทั้งได้สนับสนุนให้ประชาชนในภูมิภาคได้ก้าวสู่สังคมไร้เงินสดด้วยกัน ธนาคารจึงได้ติดตั้งและแนะนําวิธีการใช้งาน KRUNGTHAI QR Code และแอปพลิเคชั่นเป๋าตุงสําหรับร้านค้า ที่ตลาดสามชุก จ.สุพรรณบุรี ตลาดกรุงศรี จ.พระนครศรีอยุธยา และมีแผนไปติดตั้งที่ตลาดในอําเภอต่างๆทั่วประเทศ
สําหรับการทําธุรกรรมผ่าน KRUNGTHAI QR Code นั้น สามารถทําได้ง่ายๆ เพียงผู้ซื้อสแกน QR Code ของร้านค้า ผ่านแอปพลิเคชั่น KTB netbank ระบุจํานวนเงิน และ PIN เพื่อยืนยันการทํารายการ เพียงเท่านี้ก็ชําระเงินเรียบร้อย ด้านร้านค้าเพียงดาวน์โหลดแอปพลิเคชั่นเป๋าตุง สมัครพร้อมเพย์และติด QR Code ไว้ที่ร้าน ก็จะได้รับเงินเข้าบัญชีทันที และสามารถตรวจสอบยอดการชําระเงินได้ทันทีด้วย ทําให้ช่วยลดความยุ่งยากในการรับและทอนเงิน
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-สธ.ให้การดูแลรักษาน้องปาล์ม เตรียมเสนอก.คลังพิจารณาเงินเยียวยา
วันศุกร์ที่ 20 ตุลาคม 2560
สธ.ให้การดูแลรักษาน้องปาล์ม เตรียมเสนอก.คลังพิจารณาเงินเยียวยา
กระทรวงสาธารณสุข ให้การดูแลรักษาน้องปาล์ม เตรียมเสนอกระทรวงการคลังพิจารณาเงินช่วยเหลือเยียวยา
กระทรวงสาธารณสุข ให้การดูแลรักษาน้องปาล์ม เตรียมเสนอกระทรวงการคลังพิจารณาเงินช่วยเหลือเยียวยา
บ่ายวันนี้ (20 ตุลาคม 2560) ที่กระทรวงสาธารณสุข จ.นนทบุรี นายแพทย์มรุต จิรเศรษฐสิริ รองปลัดกระทรวงสาธารณสุข ให้สัมภาษณ์ว่า ได้รับมอบหมายจากนายแพทย์เจษฎา โชคดํารงสุข ปลัดกระทรวงสาธารณสุข ให้หารือกับนายโกศลวัฒน์ อินทุจันทร์ยง รองโฆษกสํานักงานอัยการสูงสุด เกี่ยวกับการช่วยเหลือเยียวยาน้องปาล์มที่ถูกรถของโรงพยาบาลส่งเสริมสุขภาพตําบลบ้านใหม่ อ.สีชมพู จ.ขอนแก่น ชน ว่า กระทรวงสาธารณสุขรู้สึกเสียใจกับอุบัติเหตุที่เกิดขึ้นกับน้องปาล์ม ต้องการให้น้องกลับมามีพัฒนาการ ใช้ชีวิตได้ตามปกติ อย่างไรก็ดีจะประสานให้โรงพยาบาลชุมแพ และโรงพยาบาลขอนแก่นดูแลเรื่องการรักษา ติดตามประสานการดูแลที่โรงพยาบาลศรีนครินทร์ จ.ขอนแก่น ซึ่งมารดาของน้องปาล์มเป็นเจ้าหน้าที่ของโรงพยาบาลชุมแพได้รับการดูแลเป็นพิเศษอยู่แล้ว
สําหรับการดําเนินการทางคดีในการพิจารณาเงินช่วยเหลือเยียวยานั้น กระทรวงสาธารณสุขไม่มีอํานาจโดยตรง จะดําเนินการตามกระบวนการเจรจาประนีประนอมกัน โดยเสนอเรื่องไปกระทรวงการคลังพิจารณาต่อไป
******************************** 20 ตุลาคม 2560
รัฐบาลไทย-ข่าวทำเนียบรัฐบาล-อนุทิน แจงความคืบหน้าโครงการ "รับยาใกล้บ้าน"
วันพุธที่ 6 พฤศจิกายน 2562
อนุทิน แจงความคืบหน้าโครงการ "รับยาใกล้บ้าน"
รองนายกรัฐมนตรีและรัฐมนตรีว่าการกระทรวงสาธารณสุข แจงความคืบหน้าโครงการรับยาใกล้บ้าน ตามนโยบายลดความแออัดในโรงพยาบาล “ร้านยาชุมชนอบอุ่น" ร้านยาที่มีเภสัชกรประจําที่สนใจสามารถเข้าร่วมโครงการได้
รองนายกรัฐมนตรีและรัฐมนตรีว่าการกระทรวงสาธารณสุข แจงความคืบหน้าโครงการรับยาใกล้บ้าน ตามนโยบายลดความแออัดในโรงพยาบาล “ร้านยาชุมชนอบอุ่น" ร้านยาที่มีเภสัชกรประจําที่สนใจสามารถเข้าร่วมโครงการได้
วันนี้ (6 พฤศจิกายน 2562) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ตามที่กระทรวงสาธารณสุขมีนโยบายลดความแออัดในโรงพยาบาล ด้วยการเปิดโอกาสให้ประชาชนรับยาตามร้านยาที่ร่วมโครงการโดยความสมัครใจ หรือ “รับยาใกล้บ้าน ร้านยาใกล้ใจ” เพื่อเป็นทางเลือกในการรับยาหลังพบแพทย์ให้กับผู้ป่วย โดยไม่ต้องรอคิวรับยาที่โรงพยาบาล ซึ่งร้านยาที่เข้าร่วมโครงการต้องเป็นร้านยาแผนปัจจุบัน ข.ย.1 ที่มีเภสัชกรประจําร้าน และจะมีป้ายสัญลักษณ์ “ร้านยาชุมชนอบอุ่น” ที่หน้าร้าน
“ร้านยาที่เข้าร่วมโครงการ ไม่ได้มีแต่ร้านยาในศูนย์สรรพสินค้าขนาดใหญ่ ร้านยาที่มีคุณภาพทั่วประเทศที่มีเภสัชกรประจําที่สนใจสามารถเข้าร่วมโครงการได้ เพื่ออํานวยความสะดวกประชาชน และกระจายเงินสู่ภาคส่วนต่างๆ โครงการนี้ได้ดําเนินการมาได้ 1 เดือน อาจมีปัญหาบ้าง ซึ่งต้องมีการประเมินผลแก้ไขปรับปรุง และดูความคุ้มค่า ซึ่งต้องอาศัยความร่วมมือจากหลายส่วนผมเชื่อว่าโครงการนี้จะประสบผลสําเร็จ” นายอนุทินกล่าว
ทั้งนี้มีโรงพยาบาลในต่างจังหวัดและกทม.ที่ขึ้นทะเบียนเข้าสู่ระบบอย่างเป็นทางการแล้ว 35 แห่ง และร้านยากว่า 300 แห่ง จะดําเนินการให้ครบ 50 โรงพยาบาล 500 ร้านยา ในปีงบประมาณ 2563
****************************** 6 พฤศจิกายน 2562
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมคณะกรรมการขับเคลื่อนและเร่งรัดการดำเนินงานตามนโยบายรัฐบาล ครั้งที่ 8/2559
วันอังคารที่ 23 สิงหาคม 2559
รมต.นร.สุวพันธุ์ฯ เป็นประธานการประชุมคณะกรรมการขับเคลื่อนและเร่งรัดการดําเนินงานตามนโยบายรัฐบาล ครั้งที่ 8/2559
รมต.นร.สุวพันธุ์ฯ เป็นประธานการประชุมคณะกรรมการขับเคลื่อนและเร่งรัดการดําเนินงานตามนโยบายรัฐบาล ครั้งที่ 8/2559
วันนี้ (18 ส.ค.59) เวลา 09.00 น. ณ ตึกสันติไมตรี(หลังใน) ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการขับเคลื่อนและเร่งรัดการดําเนินงานตามนโยบายรัฐบาล ครั้งที่ 8/2559
ประธานได้แจ้งให้ที่ประชุมทราบว่า ในคราวที่ พลเอก ประยุทธ์ จันทร์โอชา นายกรัฐมนตรีได้เดินทางไปราชการต่างประเทศ ณ ประเทศมาเลเซีย ซึ่งได้มีโอกาสพบปะและสนทนากับนายกรัฐมนตรีมาเลเซีย เกี่ยวกับการบริหารราชการแผ่นดินของทั้งสองประเทศ โดยทั้งประเทศไทยและมาเลเซียได้ดําเนินการขับเคลื่อนการดําเนินงานในทุกด้านทั้งเศรษฐกิจ สังคม และการเมืองอย่างต่อเนื่อง เช่นกัน โดยนายกรัฐมนตรีได้รับทราบว่า ประเทศมาเลเซียประสบความสําเร็จในการสร้างการรับรู้การดําเนินงานของรัฐบาลมาเลเซียสู่ประชาชนชาวมาเลเซีย ทั้งนี้นายกรัฐมนตรีจึงได้มอบหมายให้ประธานได้ชี้แจงต่อโฆษกกระทรวง ทุกกระทรวงได้เพิ่มโอกาสในการชี้แจงการดําเนินงานของรัฐบาลสู่ประชาชนให้ทั่วถึงและรวดเร็วเช่นกัน
ที่ประชุมได้พิจารณาและมีมติเห็นชอบการรายงานผลการดําเนินงานขับเคลื่อนและเร่งรัดการดําเนินงานตามนโยบายรัฐบาล ระหว่างวันที่ 12 กันยายน 2558- 30 กรกฏาคม 2559 ซึ่งมีผลการดําเนินงานที่สําคัญของกระทรวงต่าง ๆ ได้แก่ การจัดทํายุทธศาสตร์การป้องกันประเทศของกระทรวงกลาโหม ปี 2560-2579 การปฏิรูประบบงานข่าวกรองระยะเร่งด่วน การส่งเสริมความสัมพันธ์ระหว่างประเทศ การส่งเสริมบทบาทของประเทศไทยในเวทีโลก และประชาคมอาเซียน มาตรการภาษีเพื่อส่งเสริมสินค้า OTOP กิจกรรมเยาวชนจิตอาสาตามแนวปรัชญาเศรษฐกิจพอเพียง การส่งเสริมการค้าการลงทุน เสริมสร้างศักยภาพของผู้ประกอบการไทยและเพิ่มขีดความสามารถในการแข่งขัน และศักยภาพทางเศรษฐกิจ วันเสือโคร่งโลกภายใต้แนวคิด “ผืนป่าตะวันตก บ้านแห่งความหวังของเสือโคร่งอินโดจีน” การเปิดศูนย์บริการร่วมภาครัฐ (G-service point) เพื่ออํานวยความสะดวกในแหล่งชุมชน โครงการเศรษฐกิจฐานรากให้มีความเข้มแข็ง โครงการผลักดันไทยเป็นศูนย์กลางเกษตรอินทรีย์แห่งอาเซียน การพัฒนาระบบปฐมภูมิ “คลีนิคหมอครอบครัว” โครงการบ้านเคหะประชารัฐ การจัดงาน Thailand Industry Expo 2016
นอกจากนี้ ที่ประชุมได้รับทราบสรุปผลการประชุมคณะกรรมการประสานงานร่วม 3 ฝ่าย ครั้งที่ 14/2559 เมื่อวันที่ 11 พฤษภาคม 2559 ซึ่งนายกรัฐมนตรีได้เห็นชอบพร้อมมีบัญชาเห็นควรติดตามการดําเนินงานขับเคลื่อนโดยแผนปฏิรูปเร่งด่วนในการแก้ไขปัญหาเกี่ยวกับการประเมินคุณภาพการศึกษาภายในและการประเมินคุณภาพการศึกษาภายนอก พร้อมขับเคลื่อนการปฏิรูปวิทยาศาสตร์ เทคโนโลยี และการวิจัย นวัตกรรม ตลอดจนผลการศึกษาและข้อเสนอและการปฎิรูปหน่วยงานที่มีอํานาจหน้าที่ในการกํากับดูแลสื่อออนไลน์
********************************
กลุ่มยุทธศาสตร์และแผนการประชาสัมพันธ์ สํานักโฆษก
รัฐบาลไทย-ข่าวทำเนียบรัฐบาล-ขยายเวลามาตรการบรรเทาภาระค่าครองชีพผู้ถือบัตรสวัสดิการฯ
วันพุธที่ 9 ตุลาคม 2562
ขยายเวลามาตรการบรรเทาภาระค่าครองชีพผู้ถือบัตรสวัสดิการฯ
วันพุธที่ 9 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขยายเวลามาตรการบรรเทาภาระค่าไฟฟ้าและประปา 1 ครัวเรือน 1 สิทธิ และมาตรการชดเชยเงินให้แก่ผู้มีบัตรสวัสดิการแห่งรัฐ ตั้งแต่เดือน ต.ค.62 - ก.ย.63 โดยหากใช้ไฟฟ้าไม่เกิน 50 หน่วยต่อเดือนติดต่อกัน 3 เดือน ไม่ต้องเสียค่าไฟ แต่หากใช้ไฟฟ้าเกิน 50 หน่วยต่อเดือน ได้รับสิทธิวงเงิน 230 บาทต่อครัวเรือนต่อเดือน ส่วนค่าน้ําประปา ได้รับวงเงิน 100 บาทต่อครัวเรือนต่อเดือน นอกจากนี้ ยังช่วยลดภาระภาษีมูลค่าเพิ่มให้แก่ผู้ถือบัตรสวัสดิการ โดยจะได้รับเงินคืนเข้า e-Money ร้อยละ 5 ของภาษีมูลค่าเพิ่มที่ต้องจ่ายเมื่อได้ซื้อสินค้าอุปโภคและบริโภคผ่านบัตร ในวงเงินไม่เกินจํานวน 500 บาทต่อคนต่อเดือน ตั้งแต่เดือน พ.ย.62 – ก.ย.63 โดยรัฐบาลมุ่งหวังดูแลผู้มีรายได้น้อยอย่างทั่วถึง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี